CELEX: 62021TN0141
Language: da
Date: 2021-03-05 00:00:00
Title: Sag T-141/21: Sag anlagt den 5. marts 2021 — Shakutin mod Rådet

10.5.2021   
            
            
               DA
            
            
               Den Europæiske Unions Tidende
            
            
               C 182/61
            
         
      Sag anlagt den 5. marts 2021 — Shakutin mod Rådet
      (Sag T-141/21)
      (2021/C 182/82)
      Processprog: engelsk
      
         Parter
      
      
         Sagsøger: Aleksandr Vasilevich Shakutin (Minsk, Belarus) (ved advokat B. Evtimov)
      
         Sagsøgt: Rådet for Den Europæiske Union
      
         Sagsøgerens påstande
      
      
                  —
               
               
                  Rådets gennemførelsesforordning (EU) 2020/2129 af 17. december 2020 om gennemførelse af artikel 8a, stk. 1, i forordning (EF) nr. 765/2006 om restriktive foranstaltninger over for Hviderusland, Rådets gennemførelsesafgørelse (FUSP) 2020/2130 af 17. december 2020 om gennemførelse af afgørelse 2012/642/FUSP om restriktive foranstaltninger over for Hviderusland, Rådets gennemførelsesforordning (EU) 2021/339 af 25. februar 2021 om gennemførelse af artikel 8a i forordning (EF) nr. 765/2006 om restriktive foranstaltninger over for Belarus og Rådets afgørelse (FUSP) 2021/353 af 25. februar 2021 om ændring af afgørelse 2012/642/FUSP om restriktive foranstaltninger over for Hviderusland annulleres.
               
            
                  —
               
               
                  Rådet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Med det første anbringende gøres det gældende, at Rådet ikke gav en tilstrækkelig begrundelse for det grundlag, som Rådet anvendte med henblik på at udpege sagsøgeren, navnlig for så vidt angår nogen påstået involvering i undertrykkelse af civilsamfundet og den demokratiske opposition som omhandlet i artikel 4, litra a), i Rådets afgørelse 2012/642/FUSP.
               
            
                  2.
               
               
                  Med det andet anbringende gøres det gældende, at Rådet ikke gav en faktisk begrundelse og anlagde en række åbenbart urigtige skøn, da det fandt, at sagsøgeren drager fordel af eller støtter Lukasjenkoregimet.